《步蟾宫》
宋代·汪存

玉京此去春犹浅。正雪絮、马头零乱。姮娥剪就绿云裳，待来步蟾宫与换。明年二月桃花岸。棹双浆、浪平烟暖。扬州十里小红楼，尽卷上珠帘一半。

作者简介：（1070—?）歙州婺源人，字公泽。汪绍子。哲宗元祐中入太学。授西京文学，上疏言时政得失，不报。时绍于乡里设义塾教子弟，遂辞官归养，延四方士子以讲学，学者称四友先生。